इसी पुस्तक में नेपाल में आयोजित “विश्व बौद्ध सम्मेलन” में दिया गया उनका भाषण “बुद्धत्व और साम्यवाद” नामक एक निबंध के रूप में संकलित है ,जिसमें साम्यवाद की आलोचना करते हुए उन्होंने कहां की कार्ल मार्क्स कहता है कि “संपत्ति का स्वामी केवल राष्ट्र है, इसीलिए राष्ट्र पर श्रमिक वर्ग का पूरा नियंत्रण होना चाहिए .सरकार का संचालन शोषित वर्ग द्वारा होना चाहिए,शोषक वर्ग द्वारा नहीं .श्रमिक वर्ग की तानाशाही का यही अर्थ है .और इसी क्रम में लगभग ढाई हजार वर्ष पूर्व बुद्ध ने यह बात कही थी कि संसार में दुख है .उन्होंने शोषण शब्द का प्रयोग नहीं किया .अपने धर्म की आधार भूमि दुख पर स्थापित किया, विश्व में दुख है”, और इस दुख और शोषण की विवेचना करते हुए बाबा साहब कहते हैं कि बुद्ध का रास्ता लोगों को समझा-बुझाकर, नैतिक शिक्षा एवं प्रेम के द्वारा इस रास्ते पर लाना है वह प्रेम के द्वारा विरोधियों पर अपना प्रसार करना चाहता है….. शक्ति के द्वारा दमन करके नहीं .मौलिक अंतर यही है कि “साम्यवाद जो कार्य हिंसा के द्वारा संपादित करना चाहता है वही कार्य बुद्ध अहिंसा के द्वारा संपादित करना अधिक समीचीन समझते हैं”.